
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

834 . 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Αρετές» Τριστενίκας Συκιάς προ ιδιοκτησίας 


' Τζωρτζίδη Δημ. στο Ν. Χαλκιδικής. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται στο οικοδομικό 
τετράγωνο 181 του ρυμοτομικού σχεδίου Ναυπλίου (Ν. Αργολίδας) 

και επιβολή ειδικών όρων και περιορισμών δόμησης αυτού. 2 

Χαρακτηρισμός χώρου για την ανέγερση Πανεπιστημίου Κρήτης 
Ν. Ηρακλείου και καθορισμός όριμν δόμησης σ’ αυτό. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 4093 (1) 


Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Αρετές» Τριστενίκας Συκιάς προ ιδιοκτησίας 

Τζωρτζίδη Δημ. στο Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν με τις διατάξεις: 

α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β’ της 0.208/181/26.4.1982 (ΦΕΚ 214/26.4.1982 τεύχος Β') 
κοινής απόφασης των Υπουργών Προεδρίας Κυβερνήαεως και Οικονο¬ 
μικών «αναμόρφωση Συλλογικών Οργάνων Γνωμοδοτικής και Αποφα¬ 
σιστικής αρμοδιότητας του Υπουργείου Οικονομικών». 

3. Την από 7.7.86 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «Αρετές» Τριστενίκας 
Συκιάς προ ιδιοκτησίας Τζωρτζίδη Δημ. και το από Ιούνιο 1985 με 
κλίμακα 1:500 τοπογραφικό διάγραμμα του Πολιτικού μηχανικού 
Γεωργιάδη Θεολόγου που θεωρήθηκε στις 19.9.85 από τη Διεύθυνση 
Τεχνικών Υπηρεσιών της Νομαρχίας Χαλκιδικής και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ. 187.2/239/4.6.86 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παράγραφος του Ν. 3200/1955 
αρμοδιότητας των Νομαρχών, αντικειμένων τινών αρμοδιότητας του 
Υπουργού Οικονομικών», του Β.Δ. 704/1970 και του άρθρου 1 παρά¬ 
γραφος 5 του Π.Δ. 71/25.2,1984, σχετικά με τη μεταβίβαση αρμο¬ 


διοτήτων του Υπουργού Οικονομικών στους Νομάρχες και στις περιφε¬ 
ρειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 7.7.1986 έκθεση της Επιτροπής 
καθορισμού των ορίων του Αιγιαλού και Παραλίας και θέσεων 
αμμοληψίας, καθώς και το από Ιούνιο 1985 τοπογραφικό διά¬ 
γραμμα, που τη συνοδεύει, το οποίο συντάχθηκε από το Γεωργιάδη 
Θεολόγο πολιτ. Μηχανικό, με κλίμακα 1:500 και θεωρήθηκε στις 
19.9.1985 από τη Διεύθυνση Τεχνικών Υπηρεσιών της Νομαρχίας 
Χαλκιδικής επί του οποίου η πιο πάνω Επ'ιτροπή, με κόκκινη 
γραμμή καθόρισε τα όρια του αιγιαλού, στη θέση Αρετές Τριστινί- 
κας Συκιάς προ ιδιοκτησίας Τζωρτζίδη Δημ. και με κίτρινη γραμμή 
τα όρια της παραλίας στην ίδια θέση. 

2. Η απόφαση αυτή μαζί με την έκθεση και το διάγραμμα, που 
προαναφέραμε, 'να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Πολύγυρος, 7 Ιουλίου 1986 
Ο Νομάρχης 
ΓΙΩΡΓΟΣ ΚΙΡΚΟΣ 


ΕΚΘΕΣΗ 

Της Επιτροπής καθορισμού των οριογραμμών Αιγιαλού - Παραλίας 
σύμφωνα με τις διατάξεις του άρθρου 74 Π.Δ. 636/1977. 

Καθορισμός για πρώτη φορά των ορίων αιγιαλού κ.λ.π. στην τοποθεσία 
«Αρετές Τριστενίκας Συκιάς» μπροστά από την ιδιοκτησία Δημητρίου Τζωρ¬ 
τζίδη. 

Πολύγυρος, 7 Ιουλίου 1986 

Οι υπογεγραμμένοι: 

1. Κων/νος Ορφανίδης αναπλ. Οικονομικού Εφόρου Πολυγύρου ως Πρό¬ 
εδρος. 

2. Βασίλειος ΙΙεφάνης αναπλ. Δ.Τ.Υ.Ν. Χαλκιδικής ως μέλος. 

3. Πλοίαρχος Λ.Σ. Πασχάλης Γερακάρης Λιμενάρχης Θεσ/νίκης 
ως μέλος που αποτελούν την επιτροπή καθορισμού των ορίων αιγια- 
λού - παραλίας κ.λ.π. δυνάμει του άρθ. 74 Π.Δ. 636/1977 και 
της αριθ. πρωτ. 5812/1984 απόφασης του Νομάρχη Χαλκιδικής 
(άρθ. 63 παρ. 1 του II.Δ. 636/77) που συγκλήθηκε ύστερα από την 
αριθ. πρωτ. 3524/85 εντολή του Προέδρου της, κάναμε αυτοψία 
στην παραπάνω περιοχή την 19.9.85. 

Αφού πήραμε υπόψη: 

1. Την από 30.8.85 αίτηση του Δημητρίου Τζωρτζίδη Ε.Δ.Ε. με την 
οποία ζητείται ο καθορισμός των ορίων του αιγιαλού κ.λ.π.. στην περιοχή 
αυτή. 

2. Το τοπογραφικό και υψομετρικό διάγραμμα που συντάχθηκε 
τον Ιούνιο 1985 από το Θεολόγο Γεωργιάδη Πολιτικό Μηχανικό σε 
1 πινακίδα με κλίμακα 1:500, ελέγχθηκε την 19.9.85 από τον 
υπάλληλο της Δ.Τ.Υ.Ν. Χαλκιδικής Βασ. Πεφάνη και θεωρήθηκε 
την 19.9.85 από τον Προϊστάμενο της Δ.Τ.Υ.Ν. Χαλκιδικής, όπως 
ορίζει το άρθρο 20 του Ν. 719/1977. 

3. Τις διατάξεις του Α.Ν. 2344/1940 όπως τροποποιήθηκε και 
τη σχετική δικαστηριακή και διοικητική νομολογία. 

4. Την αντίληψη που σχηματίστηκε από την επιτόπια επίσκεψη για 
το πλάτος της βρέχόμενης ζώνης της ξηρός και άλλων συναφών 
στοιχείων δηλαδή τη μορφολογία της περιοχής, την κατάσταση της 
ακτής, την κατάσταση του θαλασσίου χώρου, τις καιρικές συνθήκες 
που επικρατούν στην περιοχή αυτή. 

5. Τις υποδείξεις που έγιναν με το υπ’ αριθ. Φ. 187.2/12/10. 
1.86 έγγραφο του Γενικού Επιτελείου Ναυτικού (Γ.Ε.Ν) και Φ. 
187.2/239/4.6.86, αποφασίζει: 

1. Καθορίζει στο παραπάνω τοπογραφικό διάγραμμα: 

α) Την οριογραμμή του αιγιαλού με κόκκινη συνεχή, πολυγωνική 

γραμμή 1, 2, 3,.27 της οποίου; οι κορυφές εξασφαλίζονται από 

σταθερά σημεία (πακτωμένοι πάσοιλοι, κτίαματα κ.λ.π.). 


β) Την οριογραμμή της παραλίας με συνεχή κίτρινη πολυγωνική 

γραμμή 1', 2', 3’.27' της οποίας οι κορυφές εξασφοιλϊζονται 

από σταθερά σημεία. 

2. Αποφαίνεται ότι δεν υφίσταται παλαιός αιγιαλός. 

3. Καθορίζεται ζώνη παροιλίας πλάτους 10 μ. επειδή δεν εξυπηρετού¬ 
νται οι σκοποί της παραγρ. 1 του άρθρου 7 του Α.Ν. 2344/1940. 

Η Επιτροπή 

1) Κ. ΟΡΦΑΝΙΔΗΣ 

2) Β. ΠΕΦΑΝΗΣ 

3) ΠΑΣΧ. ΓΕΡΑΚΑΡΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 56308/2443 (2) 

Χαρακτηρισμός ως διατηρητέου κτιρίου που βρίσκεται στο οικοδομικό 

τετράγωνο 181 του ρυμοτομικού σχεδίου Ναυπλίου (Ν. Αργολίδας) 

και επιβολή ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/85 (ΦΕΚ 210/Α) και ειδικότερα τα 
άρθρα 3 και 4 (παρ. 2). 

2. Την υπ’ αριθ. 75724/1151/83 κοινή απόφαση των Υπουργών 
Προεδρίας της Κυβέρνησης και Χωροταξίας, Οικισμού και Περιβάλλοντος 
(ΦΕΚ 767/Β) και ειδικότερα το άρθρο 5 όπως αυτό τροποποιήθηκε με 
την υπ’ αριθ. 28112/356/17.4.86 όμοια απόφαση (ΦΕΚ 205/Β). 

3. Την από 17.9.85 έκθεση της Δ/νσης Παραδοσιακών Οικισμών και 
Περιβάλλοντος (Γ7). 

4. Την υπ’ αριθ. 26/1986 γνωμοδότηση του Δημοτικού Συμβουλίου 
Ναυπλιέων με την οποία αποδέχεται τη σχετική έκθεση της Δ/νσης Γ7, απο¬ 
φασίζουμε: 

1) Χαρακτηρίζεται ως διατηρητέο το κτίριο «Έπαυλη Ζυμβρακάκη», 
που βρίσκεται στο οικοδομικό τετράγωνο 181 του ρυμοτομικού σχεδίου 
Ναυπλίου (Ν. Αργολίδας) και επί της οδού Ασκληπιού αριθ. 60, φερο- 
μένου ως ιδιοκτησία Δήμου Ναυπλιέων, όπως φαίνεται σημειωμένο 
με διαγράμμιση στο σχετικό πρωτότυπο διάγραμμα, σε κλίμακα 1:200 
που θεωρήθηκε από τον Προϊστάμενο της Δ/νσης Πολεοδομικών Εφαρ¬ 
μογών με την υπ’ αριθ. 56308/1986 πράξη του και που συνοπτικό 
του αντίτυπο δημοσιεύεται με την παρούσα απόφαση. 

2) Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, αλλοίωση ή καταστροφή των επιμέρους αρχιτεκτο¬ 
νικών ή διακοσμητικών στοιχείων του. 


3) Επιτρέπεται η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική διαρρύθμιση και κάθε επέμβαση για 
λόγους στατικούς και λειτουργικούς του χαρακτηριζόμενου ως διατηρη¬ 
τέου κτιρίου, εφόσον δεν αλλοιώνεται ο γενικός αρχιτεκτονικός χαρα¬ 
κτήρας. 

4) Επιβάλλεται η αποκατάσταση και συντήρηση των όψεων του χαρακτη¬ 
ριζόμενου με το παρόν ως διατηρητέου κτιρίου. Η αποκατάσταση γίνεται 
λαμβάνοντας υπόψη τόσο τα ήδη υπάρχοντα στο κτίριο αρχιτεκτονικά και 
διακοσμητικά στοιχεία, όσο και τις σύγχρονες λειτουργικές ανάγκες. 

5) Οποιαδήποτε επέμβαση στο εξωτερικό ή εσωτερικό του διατηρη¬ 
τέου κτιρίου ή και στον περιβάλλοντα χώρο του, εγκρίνεται από την 
Επιτροπή Ιίολεοδομικού και Αρχιτεκτονικού Ελέγχου (Ε.Π.Α.Ε.). 

6) Δεν επιτρέπεται η τοποθέτηση φωτεινών επιγραφών και διαφημί¬ 
σεων στη στέγη και στο στηθαίο του μπαλκονιού του κτιρίου. Για 
την έκδοση αδείας επισκευής, αποκατάστασης και οποιασδήποτε γε¬ 
νικά εργασίας σχετικής με την εφαρμογή του παρόντος δ/τος επιβάλ¬ 
λεται η υποβολή στην Ε.ΙΙ.Α.Ε., προμελέτης σε κλίμακα 1:100 που 
συνοδεύεται από τεχνική περιγραφή των εργασιών, έγχρωμες φωτο¬ 
γραφίες του κτιρίου (γενικές, τμημάτων και λεπτομερειών) και του 
περιβάλλοντος χώρου, προκειμένου να δοθεί προέγκριση της μελέτης. 
Μετά την προέγκριση υποβάλλεται η μελέτη σε κλίμακα 1:50 με τα 
σχέδια λεπτομερειών σε μεγαλύτερη κλίμακα και με πλήρη καταγραφή 
διαστάσεων και άλλων πληροφοριών. 

7) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Αυγούστου 1986 

Ο ΥΠΟΥΡΓΟΣ 

• ΕΥΑΓΓΕΛΟΣ ΚΟΥΛΟΥΜΠΗΣ 


ΤΟΠΟΓΡΛ Φ!1<0 ΔΙΑΓΡΑΜΜΑ 



ΟΔ ΟΙ ΑΙΡΛΗΠΙΟυ 

Αριθ. Τ Π 7204/4749 (3) 

Χαρ:ι . .ηριαμός χώρου για την ανέγερση Πανεπιστημίου Κρήτης Ν. 

Ηρακλείου και καθορισμός όρων δόμησης σ’ αυτό. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1) Γις διατάξεις του από 17.7.1923 Ν. Δ/τος «περί σχεδίων πό¬ 
λεων, Κωμών και οικισμών του Κράτους κ.λ.π.». 

2) Το Ν. 1337/83 περί επέκτασης των Πολεοδομικών σχεδίων, 
οικιστικής ανάπτυξης και σχετικές ρυθμίσεις και ειδικά το άρθρο 26 
αυτού, όπως αυτό τροποποιήθηκε με το άρθρο 8 Ν. 1512/85. 

3) Τον Α.Ν. 314/68 όπως αντικαταστάθηκε με το Ν. Δ/γμα 1018/71. 

1) Το 443/83 Π. Δ/γμα (ΦΕΚ 165/Α/83) περί μεταβίβασης 

αρμοδιότητας στους Νομάρχες έγκρισης τροποποιήσεων ρυμοτομικού 
σχεδίου επιβολής προκηπίων κ.λ.π. 

5) Το άρθρο 27 Ν. 1558/1985 (ΦΕΚ 137/Α/26.7.85) περί 
αυστάσεως Υπουργείου ΠΕ.ΧΩ.Δ.Ε. 

6) Τις με αριθ. 45/79 και 63/79 Αποφάσεις Κοινοτικών Συμβου¬ 
λίων Καλεσίων και Βουτών αντίστοιχα με τη θετική γνωμοδότηση για 
τη χωροθέτηση του Πανεπιστημίου. 

7) Τις με αριθ. 146/83 και 74/84 Αποφάσεις του Δημοτικού 
Συμβουλίου Ηρακλείου και τις ενστάσεις που υποβλήθηκαν κατά 
,.,ς πρώτης εξ αυτών Απόφασης. 

8) Την από 31.7.1986 γνωμοδότηση του Συμβουλίου ΠΕ.ΧΩ.Δ.Ε. 
του Νομού που διατυπώθηκε στο με αριθ. 31/1986 πρακτικό του. 


9) Τη με αριθ. πρωτ. ΤΠ 5062/18.7.86 εισήγηση ΤΠ και ΠΕ Ηρα¬ 
κλείου, 

Επειδή: 

Ο προτεινόμενος χώρος κρίνεται κατάλληλος για ανέγερση Πανε¬ 
πιστημίου Κρήτης, αποφασίζουμε: 

Εγκρίνουμε τον προτεινόμενο χώρο συνολικής έκτασης 1.082, 
753 στρεμμάτων, ως χώρο για την ανέγερση Πανεπιστημιακών 
Εγκαταστάσεων και Πανεπιστημιακού Νοσοκομείου, όπως αυτός 
φαίνεται στο συνημμένο τοπογραφ, διάγραμμα υπό στοιχεία (Α, Β, 
Γ, Δ, Α) κλίμακας 1:5.000 θεωρημένο από την Προϊσταμένη ΤΠ 
και ΠΕ με τους εξής όρους δόμησης. 

Σύστημα: Ιΐανταχόθεν ελεύθερο 

Μέγιστο ποσοστό κάλυψης: 30% 

Συντελεστής δόμησης: 0,4 

Επιτρεπόμενος αριθμός ορόφων: 5 (πλην μηχανορρόφων) 

Μέγιστο επιτρεπόμενο ύψος: 25 μ. 

Ελάχιστη απόσταση κτιρίων από τα όρια του χώρου 15 μ. μεταξύ 
αυτοτελών κτιρίων 10 μ. και από τον επαρχιακό δρόμο που διασχίζει την 
έκταση 10 μ. 

Η απόφαση αυτή με το συνημμένο τοπογραφικό διάγραμμα να 
δημοσιευθεί στην Εφημερίδα της Κυβέρνησης. 

Ηράκλειο, 26 Αυγούστου 1986 
Ο Νομάρχης 

ΜΑΝΩΛΗΣ ΛΟΥΚΑΚΗΣ 



















